text: 50 elever i én klasse
  08 december 2010 kl. 19.34
  Laver happening i protest mod den nye skolereform.
  Danske skoleelever frygter, at den nye skolereform vil betyde meget store klassekvotienter.
  - I forbindelse med at den nye skolereform blev offenliggjort udtalte Tina Nedergaard, at man vil afskaffe klassekvotienten. Det betyder, at vi kan risikere klasser med 30, 35, ja sågar 40 elever. Det er uacceptabelt, siger Anne-Katrine Schott, der er talsmand for Region Syddanmark, Danske Skoleelever, og elev i 9. klasse på Skansevejens skole i Fredericia.
  Derfor holder 9. klasses-eleverne i morgen en happening på skolen, med 50 elever i en klasse, for at demonstrere, hvad en afskaffelse af klassekvotienten kan komme til at betyde for eleverne.
  